TeuvaRekry2025 on kohta täällä – tule nappaamaan itsellesi huippu työ- tai koulutuspaikka!
TeuvaRekry 2025- messut järjestetään jälleen Kulttuuritalo Orrelassa 15.3.2025. Meillä on jälleen esittelyssä kymmeniä työpaikkoja ja tietenkin yritykset niiden takana. Messuilla pääset myös tutustumaan alueen koulutustarjontaan, ja erityisesti Suomen Yrittäjäopiston Teuvalla järjestämiin koulutuksiin. Näiden lisäksi esillä on myös paikallisia yhdistyksiä, jotka esittelevät omaa toimintaansa. Messuilla voit tutustua myös elämiseen ja olemiseen Teuvalla. Kunnan pisteellä on tarjolla monipuolisesti tietoa ja vinkkejä asukkaalle, muuttajalle tai kävijälle. Lähde messuille viettämään mukavaa päivää ja tutustumaan alueemme monipuoliseen tarjontaan niin työpaikkojen kuin muunkin tarjonnan osalta! Vaikka uusi työ- tai koulutuspaikka ei olisi ajankohtainen juuri nyt, kannattaa silti tulla tutustumaan ja verkostoitumaan!
Tekoälytöntä - Vaihtovuosi kauempana kuin koskaan
Ryhmä opiskelijoita lähtee vaihto-opiskelemaan ensimmäistä kertaa kauemmas kuin koskaan. Kuinka käy, kun matka keskeytyy yllättäen ja vastassa onkin joukko tekoälyllä varusteltuja robotteja. Luvassa ainutlaatuinen spektaakkeli täynnä yllättäviä käänteitä ja koomisia tilanteita. SeAMK Speksi on opiskelijalähtöinen, musiikilla ja improvisaatiolla höystetty teatteriproduktio, jossa yleisö pääsee vaikuttamaan esityksen kulkuun. Speksin ytimessä ovat hulvattomat juonenkäänteet, musiikki, tanssi sekä ennen kaikkea vuorovaikutus yleisön kanssa. Speksin erityispiirre on omstart-käytäntö: Kun yleisö huutaa "Omstart!", näyttelijät toistavat edellisen kohtauksen tai osan siitä, mutta uudella, yllättävällä twistillä. Tämän myötä jokainen esitys on oma ensi-iltansa, ja mitä vain voi tapahtua. SeAMK Speksi yhdistää eri alojen opiskelijat luomaan yhdessä unohtumattoman shown – lavalla ja sen taustalla. Esityksen kesto on noin 2h sis. väliajan. Kesto vaihtelee omstartien määrän mukaan. SeAMK Speksi 2025 esitykset To 20.3. klo 18 To 3.4. klo 18 To 10.4. klo 18 Pe 11.4. klo 18
Pääkirjaston Aallon kirjastossa, Nurmon, Peräseinäjoen ja Ylistaron lähikirjastoissa sekä kirjastoauto Valossa vietetään lelujen vaihtoviikkoja 17.–29.3.2025. Voit tuoda vaihtoon hyväkuntoisia (puhtaita ja ehjiä) leluja tai hakea kotiin uuden lelun. Ethän tuo vaihtoon isoja leluja. Leluja voi tuoda myös kirjastoauto Iloon ja Kyrkkärin kirjastoon, joista ne kuljetetaan Aallon kirjaston vaihtopöytään. Pääkirjastossa leluja pääsee vaihtamaan Aallon kirjaston aukioloaikoina, lähikirjastoissa aukioloaikojen lisäksi myös itsepalveluaikana. Kirjastoauto Valossa leluja pääsee vaihtamaan iltareittien pysäkeillä.
Oletko haaveillut sukututkimuksen aloittamisesta? Tule kuuntelemaan neuvoja ja opastusta siitä mistä kannattaa aloittaa ja millaisia tietoja saat kerätä. Saat tietoa erilaisista sukututkijan verkkopalveluista ja DNA-testien tekemisestä. Luennon pitää sukututkimuksen opettaja KTM, FM Elina Järvi.
Kirjavinkkipiiri pääkirjaston ja lähikirjastojen yhteistyönä
Tule kuuntelemaan vinkkejä kiinnostavista kirjoista! Pääkirjaston ja lähikirjastojen henkilökunta vinkkaa yhteistyössä luettavaa, ja muiden toimipisteiden vinkit kuullaan Ylistarossa etäyhteyden välityksellä. to 13.3. klo 17.30 vinkkausta paikan päällä Ylistarossa ja pääkirjaston lukuvinkkejä etänä to 3.4. klo 17.30 pääkirjaston ja Nurmon lukuvinkkejä etänä to 8.5. klo 17.30 pääkirjaston ja Peräseinäjoen lukuvinkkejä etänä
{"fi":"Ilmoittautuminen kilpailuun p. 0406748070","sv":"","en":""}
SuupohjaSings -laulukilpailu tulee taas! Kauhajoen karsinnat järjestetään la 5.4.2025 Kauhajoen koulukeskuksen aulassa klo 11:30 alkaen (ovet klo 11). Kisat käydään karaokepohjilla, Muvika-palvelulla. Karsinnan parhaat valitaan finaaliin Teuvalle la 12.4. , jossa mukana viiden kunnan karsintojen jatkoon päässeet. Tarkemmat osallistumisohjeet ja tiedot löydät osoitteesta: bit.ly/suupohjasings Ilmoittautumiset p. 0406748070. (Etu- ja sukunimi, syntymävuosi ja kappaleet) Tervetuloa myös yleisöksi! Paikalla kioski.
SuupohjaSings - lasten ja nuorten laulukilpailu, Kauhajoen karsinta
Teuvalaislähtöinen rockbändi Erilainen edelläkävijä esiintyy Orrelassa 22.3.2025 klo 15.00. Keikalle on vapaa pääsy.
Erilainen edelläkävijä on kantanut kaupallisen itsemurhan soihtuaan vuodesta 2016, jolloin Pohjanmaalla ja Etelä-Pohjanmaalla vaikuttaneet kaverukset saivat idean perustaa kunnon progerokkibändin, jossa soitetaan sooloja vanhaan 70-luvun malliin ja paukutetaan riffiä riffin perään kuulijan otsalohkoa kohti. Tänä bileräpin ja muovitetun poppitohinan aikana visio on edelleen sama rohkeilla pojilla. Tule kuuntelemaan ja ihmettelemään livenä, mistä nämä sankarit on oikein tehty. Erilainen edelläkävijä-yhtyeessä musisoivat: Joonas Lindell, kitarat ja lead-laulu Jussi Kuivamäki, rummut ja taustalaulu Teemu Lindelä, basso ja taustalaulu Kalle Kangas-Rahko, keyboardit ja syntetisaattorit
Erilainen edelläkävijä Kulttuuritalo Orrelassa Teuvalla
Konsertissa kuullaan viiden kurikkalaisille tutun ihmisen elämän rakkausbiisi livebändin esittämänä sekä tarinan biisin takaa.
Suuren suosion saavuttanut Elämäni rakkausbiisit -konsertti tulee jälleen! Kurikan yhteiskoulun auditoriossa päästään jälleen viettämään tunnelmallista iltaa rakkauslaulujen parissa keskiviikkona 2.4. klo 18. Elämänsä sykähdyttävimpiä rakkausbiisejä tapahtumassa ovat esittelemässä Rengasmestan yrittäjä Arto Haavisto, Kurikan Kärrykartanon toimitusjohtaja Tiina Kankaanpää, Kukkakonttia pyörittävä Tanja Salonen, Kurikan elinvoimajohtaja Juha Luukko sekä terveyskeskuslääkäri Jouni Parkkonen. Nämä kappaleet illan aikana tulkitsee Kurikan kaupunginorkesteri solistinaan Arja Keskinen. Tapahtuman juontaa Timo Kivistö. Tule nauttimaan meidän kanssa rakkauslauluista ja kauniista tarinoista 2.4. Tapahtuma on yleisölle avoin sekä ilmainen
Joose Big Band 1979 (kuva Jussi Asu).JPG
Yli 50-h. puh.orkesteri ja kuoro, joht. J. Tammelin, Jalasjärven soittokunta, Äänivallin mieslaulajia, Kurikan musiikkiopistol.+ irtolaisia
TAMMELIN – sävellyskonsertit ”APRILLIN PÄIVÄN ETKOT” * Yli 50-henkinen puhallinorkesteri ja kuoro, joht. Joose Tammelin Jalasjärven soittokunta ja Äänivallin mieslaulajia yhteistyössä Kurikan musiikkiopiston kanssa + Vuoristo-Karabachin sinfonikkoja sekä muita irtolaisia. Ohj. mm. Juhla-alkusoitto, Sarja 10 aatelisherraa, Poliittinen sarja, Grand Suite for Big Band, Apurahataidetta epämusikaalisille Liput 15 € (vain ovelta)
TAMMELIN - SÄVELLYSKONSERTIT ”APRILLIN PÄIVÄN ETKOT”
Jalasjärven soittokunta & Kurikan musiikkiopisto
Kuula-opiston kevätkonsertti Isonkyrön kirjastossa keskiviikkona 9.4.2025 klo 17.00 alkaen
Kuula-opiston kevätkonsertti Isonkyrön kirjastossa keskiviikkona 9.4.2025 klo 17.00 alkaen. Tervetuloa!
Elämää suuremmat juhlat Isokyrö Areenalla ja Liikuntahallissa lauantaina 22.3.2025 klo 10-13
Toiveisiin on vastattu ja tapahtuma on täytetty toiveilla. On aika koko perheen yhteiselle ajalle. Parasta tekemistä koko perheelle lauantaina 22.3.2025 klo 10-13 Isokyrö Areenassa sekä Liikuntahallissa. Tapahtumassa tiedossa mm. vatsastapuhuja Sari Aalto show ja meet & greet klo 11, tubettaja Mazza meet & greet klo 12, Kyrön komein mopo -kilpailu, harrastuskokeiluja, kioski, pomppulinna, rodeo härkä sekä paljon muuta. Lisätietoa löydät tapahtuma sivulta Facebookin puolelta. Tapahtuma on ilmainen, mutta muista ottaa rahaa mukaan kioskia ja lakumyyntiä varten. Tapahtuma on julkinen, jossa otetaan video- ja kuvamateriaalia jatkokäyttöön. Tapahtumaan kulku Isokyrö Areenan pääovista, joka sijaitsee Piiloluolantien puolella rakennusta. Pihasta löytyy parkkialuetta. Tapahtumaa järjestämässä: -Isonkyrön kunta -Isonkyrön 4H-yhdistys -Isonkyrön seurakunta -Kepparikerho -KyVo telinevoimistelu -FBC Remix -Pohjankyrön Urheiluautoilijat -Isonkyrön Yrittäjät -Eläkeliitto Isonkyrön yhdistys -Keskustan alakoulu -Kylkkälän alakoulu -Kennelliiton kaveri- ja lukukoirat -Yes-hius -MLL Isonkyrön yhdistys -Isonkyrön Asuntovuokraus -Pilke liikuntapäiväkoti Loikka -IMAS -hieroja Suvi Pakkala -Lions Club Isokyrö -Rinta-Joupin Autoliike Tervajoki -Psykologipalvelu Laura Fränti Oy -Satuvintti
Kurikan pääkirjastossa näytetään leffoja joka tiistai klo 17 nuorten osastolla! Leffoja näytetään pääasiassa lapsille kevään aikana. Seuraa Kurikan pääkirjaston ilmoitustauluja, somea ja nettisivuja saadaksesi tietää, mikä leffa seuraavaksi näytetään. Tulethan ajoissa paikalle. Leffa alkaa tasan klo 17. Sali rauhoitetaan leffan katseluun klo 17:05 lähtien, jolloin saliin ei enää pääse. Salissa saa syödä omia leffaeväitä. Leffoja pääsee katsomaan ikärajat huomioiden (S, K3, K7, K12, K16, K18). Ikärajasta voidaan joustaa kolme vuotta, mikäli lapsi on aikuisen seurassa. Leffan ikäraja selviää Kurikan pääkirjaston mainostuksesta. Elokuvien ikärajat varoittavat lapsen kehitykselle haitallisista sisällöistä. Ne eivät ole suosituksia, eivätkä kerro mille ikäryhmälle ohjelma on suunnattu. Ikärajat perustuvat kuvaohjelmalakiin, jonka tarkoitus on suojella lapsia. Jousto on tarkoitettu lapsen huoltajan harkittavaksi, eikä sitä kannata käyttää automaattisesti. Huoltajan on hyvä huomioida sekä lapsen yksilöllinen kehitys että elokuvan sisältö harkitessaan jouston käyttöä. Leffoja voi myös ehdottaa! Toteutamme toiveet jos vain pystymme. Ehdotetut leffat voivat olla myös muita kuin lastenleffoja! Toiveissa on muutamia rajoituksia: Emme näytä K18 leffoja ja leffan tulee olla maksimissaan 2h (120min) pitkä. ILLAN LEFFA: Herttainen, kömpelö 16-vuotias tyttö yrittää epätoivoisesti sopeutua high school elämään, mutta tuntee useimmiten olevansa näkymätön. Hän antaa matematiikan tukiopetusta skeittari-ihastukselleen, joka tuntuu ihailevan vain tyttöä kaverina, eikä tyttö voi hengailla rannalla suosittujen nuorten kanssa, koska ylisuojeleva superäiti on kieltänyt tyttöä menemästä veteen. Mutta kun tyttö rikkoo äidin tärkeintä sääntöä, hän saa selville olevansa krakensoturikuningatarten jälkeläinen, joka perii kruunun määräilevältä isoäidiltään, Seitsemän meren soturikuningattarelta. K7 Kesto: 1h 31min Puhuttu suomeksi
* Yli 50-henk puh.orkesteri & kuoro, joht. J. Tammelin, Jalasjärven soittokunta, Äänivallin mieslaulajia, Kurikan mus.opistol. ja irtolaisia
TAMMELIN - SÄVELLYSKONSERTIT "Aprillin päivän etkot" (vakavaa ja hullutuksia) * Yli 50-henkinen puhallinorkesteri ja kuoro, joht. Joose Tammelin Jalasjärven soittokunta ja Äänivallin mieslaulajia yhteistyössä Kurikan musiikkiopiston kanssa + Vuoristo-Karabachin sinfonikkoja sekä muita irtolaisia. Ohj. mm. Juhla-alkusoitto, Sarja 10 aatelisherraa, Poliittinen sarja, Grand Suite for Big Band ja Apurahataidetta epämusikaalisille Kuva: Joose Big Band 1979 (kuva Jussi Asu)
TAMMELIN - SÄVELLYSKONSERTIT "Aprillin päivän etkot"
{"fi":"Ei ennakkoilmoittautumista ","sv":"","en":""}
Lakeuden henkinen seura järjestää luennon
Tällä luennolla tutustut varjotyöskentelyyn ja siihen, miksi se on lähtökohta henkiselle kasvulle. Varjo tarkoittaa meissä kaikissa olevaa piilotettua voimaa, joka ei ole hyvää tai huonoa. Varjo on se osa meissä, joka on jäänyt piiloon, usein lapsuudessamme. Harvempi meistä on saanut kasvaa perheessä, jossa on tullut nähdyksi ja tuetuksi omana itsenään. Suurin osa meistä on joutunut elämänsä aikana muuttamaan itseään ja tapaansa olla, jotta saisi kokea hyväksyntää ja rakkautta. Varjossa on usein paljon kipua, mutta ei ainoastaan sitä. Siellä voi olla myös iso osa sisäistä potentiaaliasi, omaa voimaasi, rohkeuttasi ja ääntäsi. Siellä voi myös olla transformoitumatta vielä juuri se, mitä maailma vasta odottaa sinulta - kukkasi ennen loistoon puhkeamista. Tulemalla sinuiksi oman varjosti kanssa pystyt muuttamaan ja luomaan tietoisesti omaa elämääsi. Voimakkaat vaistot ja impulssit eivät enää holtittomasti määrittele toimiasi vaan teet elämässäsi tietoisia valintoja, jotka tukevat niitä päämääriä ja toiveita, joita sinulla elämän suhteen on. Aihetta lähestytään luennolla kundaliinijoogan filosofiaan perustuen sekä sisäisen lapsen käsitteen avulla. Luennoitsija Mia Ulvila on koulutukseltaan kasvatustieteen maisteri, kundaliinijoogaopettaja, Joogaopettaja SJL®, NLP -ohjaaja, hypnovalmentaja, tunnelukko-ohjaaja ja Somatic Experience -kehoterapeuttiopiskelija.
Sarjakuvien sankarit ja sankarittaret on visuaalinen tapahtuma, joka tempaa sinut mukaansa lauantaina 15.3.25 klo 10–15. Ohjelmassa on kaikkea sarjakuviin liittyvää näkemistä ja tekemistä, unohtamatta nostalgiaa. Ihania sarjakuvia lainattavissa! Itse teet ja koet kaikkea kivaa! Lisäksi kurkistamme ohjelman muuhun sisältöön! Jalaksen lasten kaksi eri paininäytöstä klo 11.00! Mukana ovat myös Nallepainijat! Lumoava dia Lumikki ja seitsemän kääpiötä klo 12 ja 14.30, lukijana on Päivi Samppala, kuuntele Sarjisvinkkaus klo 13.00 esittäjänä Petra Ala-Huikku. Joose Tammelin esittää klo 14.00 Etelä-Pohjanmaan murteella sarjakuvan ”Ku taivahalta satoo rahaa”. Kaikki esitykset, tekemiset, jopa tarjoilu liittyvät sarjakuviin. Voit tulla ja lähteä niin kuin itsellesi sopii. Tämä päivä sopii kaikenikäisille, myös koululaiset mukaan! Arvontaa! Tällä kertaa arvonnassa osallistujille koko perheen palkinto sekä muita palkintoja! Halutessasi voit pukeutua teeman mukaisesti. Katso tarkempi ohjelma kirjastomme facebook- ja instagram-sivuilta. Me ollaan vallattu koko kirjasto Kellaria ja Kamaria myöten. Tervetuloa tähän ainutlaatuiseen tapahtumaan!
Sarjakuvapäivä la 15.3.25 klo 10-15.00 Jalasjärven kirjastossa!